એવો સમય કે જ્યારે ટેકનોલોજીના કોઈ સાધન નહોતા. હતો એક માત્ર ટેલિફોન. એ પણ અમુક ધનવાન લોકો પાસે જ. અંકિતા એક સામાન્ય વિદ્યાર્થીની છે. સૌ વિદ્યાર્થીનીઓની જેમ એને પણ પોતાના સપનાં છે. જીવન પરત્વે ઊંચી આકાંક્ષાઓ છે. ભણીગણીને ખૂબ આગળ વધવું છે. ટીનએજ સમયમાં જે કાલ્પનિક રંગોળીઓ મનમાં રચાતી હોય છે તેવી તેના મનમાં પણ રચાય છે. વૈભવ એના સ્કૂલના સમયનો ખાસ મિત્ર છે, જે હવે મિત્ર નથી રહ્યો પરંતુ તેના હૃદયમાં કંઈક ખાસ સ્થાન પામી ચૂક્યો છે. કોચિન શહેરમાં આવ્યા બાદ વૈભવનો સંગાથ છૂટી જાય છે પરંતુ પત્ર દ્વારા એકમેકનો સંપર્ક ચાલુ રહે છે. બસ, ત્યાંથી આ નવલકથાની શરૂઆત થાય છે.